Na osnovu člana 106. Zakona o visokom obrazovanju ("Službene novine Kantona Sarajevo", broj: 36/22), člana 21. Pravila studiranja za treći ciklus studija na Univerzitetu u Sarajevu broj: 01-1101-79-1/18 od 19.12.2018. godine, Odluke Senata Univerziteta u Sarajevu o saglasnosti na nastavni plan i program III (trećeg) ciklusa studija za oblast Kineziologija na Fakultetu sporta i tjelesnog odgoja Univerziteta u Sarajevu broj: 01-38-3159/13 od 06.11.2013. godine, Odluke Senata Univerziteta u Sarajevu o saglasnosti na izmjene i dopune plana i programa III ciklusa studija „Kineziologija“ na Fakultetu sporta i tjelesnog odgoja broj: 01-8176/17 od 29.11.2017. godine, Odluke Senata Univerziteta u Sarajevu o usvajanju izmjena i dopuna studijjskog programa trećeg ciklusa studija Kineziologija na Univerzitetu u Sarajevu – Fakultetu sporta i tjelesnog odgoja, broj: 01-13-12/23 od 19.07.2023. godine, Odluke Upravnog odbora Univerziteta u sarajevu, broj: 02-41-13/23 od 14.11.2023. godine o izmjeni visine cijene trećeg ciklusa studija na Univerzitetu u sarajevu – Fakultetu sporta i tjelesnog odgoja, Odluke Vijeća broj: 01-4555/23 od 19.10.2023. godine za utvrđivanje prijedloga za raspisivanje javnog konkursa za upis studenata u prvu godinu trećeg ciklusa studija u akademskoj 2023/2024 godini i Odluke Senata Univerziteta u Sarajevu o saglasnosti za raspisivanje konkursa za upis studenata na III ciklus studija na Univerzitetu u Sarajevu – Fakultetu sporta i tjelesnog odgoja broj: 01-17-11/23 od 26.10.2023. godine, Univerziteta u Sarajevu-Fakultet sporta i tjelesnog odgoja, objavljuje:

**KONKURS ZA UPIS STUDENATA NA III (TREĆI) CIKLUS STUDIJA -**

**DOKTORSKI STUDIJ NA UNIVERZITETU U SARAJEVU - FAKULTETU SPORTA I TJELESNOG ODGOJA U AKADEMSKOJ 2023/2024. GODINI**

**I**

Treći ciklus studija - doktorski studij traje tri studijske godine (šest semestara), obim studijskog programa ovog studija vrednuje se sa 180 ECTS studijskih bodova, a njegovim završetkom stiće se akademski stepen **DOKTOR NAUKA IZ OBLASTI KINEZIOLOGIJE.**

Maksimalni broj studenata u akademskoj 2023/2024. godini je 30.

**II**

Pravo upisa na treći ciklus studija (doktorskog studija) imaju svi kandidati koji ispunjavaju uvjete regulirane Zakonom o visokom obrazovanju Kantona Sarajevo, Statutom Univerziteta u Sarajevu i Pravilima Studiranja za treći ciklus studija Univerziteta u Sarajevu.

Pravo učešća na konkursu imaju, pod jednakim uvjetima, državljani Bosne i Hercegovine i strani državljani za koje je nakon postupka nostrifikacije odnosno ekvivalencije diplome ranije završenog ciklusa/stepena studija utvrđeno da imaju završeno adekvatno obrazovanje za nastavak studija. Na prvu godinu III (trećeg) ciklusa studija - doktorskog studija mogu se upisati kandidati koji ispunjavaju slijedeće opće i posebne uvjete:

1. Opći uvjeti:

* 1. Kandidati koji su stekli zvanje Magistar nauka u oblasti sporta i tjelesnog odgoja na dvogodišnjem predbolonjskom studiju;

* 1. Kandidati koji su stekli zvanje Magistar nauka na dvogodišnjem predbolonjskom studiju na fakultetima srodnih naučnih oblasti:

 Pedagogija, Primarno obrazovanje, Sociologija, Medicina, Zdravstveni,

 Ekonomija, Psihologija, Defektologija, Sigurnost i Kriminalistika.

* 1. Kandidati koji su stekli diplomu drugog ciklusa studija (300 ECTS) i zvanje Magistra na fakultetima srodnih naučnih oblasti: Pedagogija, Primarno obrazovanje, Sociologija, Medicina, Zdravstveni, Ekonomija, Psihologija, Defektologija, Sigurnost i Kriminalistika.

* 1. Kandidati koji su stekli diplomu drugog ciklusa studija – opšti smjer (300 ECTS*)* na Fakultetu sporta i tjelesnog odgoja (ili na drugom Fakultetu srodnog naziva) i zvanje Magistar sporta i tjelesnog odgoja (ili drugo adekvatno zvanje).

* 1. Kandidati koji su stekli diplomu drugog ciklusa studija – Smjer menadžment u sportu, (300 ECTS) na Fakultetu sporta i tjelesnog odgoja (ili drugom Fakultetu srodnog naziva) i zvanje – Magistar menadžmenta u sportu (ili drugo adekvatno zvanje) uz obavezu da se u trećem semestru opredijele za modul Istraživanja u organizaciji i upravljanju u kineziologiji.

* 1. Kandidati koji su stekli diplomu drugog ciklusa studija – Smjer sport, (300 ECTS) na Fakultetu sporta i tjelesnog odgoja (ili drugom Fakultetu srodnog naziva) i zvanje – Magistar sporta (ili drugo adekvatno zvanje).

1. Posebni uvjeti:

* 1. Kandidatima za upis koji su stekli titulu magistra nauka prije uvođenja Bolonjskog sistema trocikličnog studija priznaje se 60 ECTS studijskih bodova.
	2. Kandidati koji su završili srodne fakultet navedene u konkursu obavezni su polagati diferencijalni/e ispit/e.

**III**

Nastava na III (trećem) ciklusu studija - doktorskom studiju će se organizirati ukoliko po konkursu bude primljeno najmanje 3 (tri) kandidata.

**IV**

Visina participacije cijena usluga i školarine za III (treći) ciklus studija - doktorski studij na Fakultetu sporta i tjelesnog odgoja iznosi sveukupno 9.000,00 KM (slovima:devethiljada/00KM) odnosno 3.000,00 KM (slovima: trihiljade/00KM) po godini studija i ista je utvrđena u skladu sa Odlukom Vlade Kantona Sarajevo broj: 02-5-19288/9/09 od 11.06.2009. godine o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu (dostupna na http://www.unsa.ba - poglavlje Propisi, Cjenovnici), Odlukom Vijeća Univerziteta u Sarajevu - Fakultata sporta i tjelesnog odgoja o izmjeni cijene troškova doktorskog studija broj: 01-3833/23 od 14.09.2023. godine i Odlukom Upravnog odbora Univerziteta u sarajevu, broj: 02-41-13/23 od 14.11.2023. godine o izmjeni visine cijene trećeg ciklusa studija na Univerzitetu u sarajevu – Fakultetu sporta i tjelesnog odgoja. Školarina se uplaćuje u 6 (šest) rata prilikom upisu svakog semestra u visini od 1.500,00 KM (hiljaduipetsto/00KM).

**V**

Studenti koji su završili predbolonjski magistarski studij se upisuju u drugu godinu trećeg ciklusa studija sa cijenom studiranja u iznosu od 6.000,00 KM (slovima: šesthiljada/00KM).

Školarina se uplaćuje u 4 (četiri) rate prilikom upisu svakog semestra u visini od 1.500,00 KM (huljaduipetstotina/00KM).

**VI**

Uz prijavu na konkurs za upis na III (treći) ciklus studija - doktorski studij, kandidati su obavezni dostaviti sljedeće dokumente:

1. Zahtjev za upis;
2. Biografiju;
3. Originalnu diplomu i dodatak diplomi (za studente koji su završili studij prema Bolonjskom sistemu studija), odnosno originalnu diplomu i uvjerenje o prosjeku ocjena (za studente koji su završili studij po pred Bolonjskom sistemu studija) o završenom prethodnom obrazovanju u Bosni i Hercegovini.
4. Studenti Univerziteta u Sarajevu koji su završili drugi ciklus studija mogu do izdavanja diplome i dodatka diplomi predati uvjerenje o završenom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu;
5. Rješenje o nostrifikaciji diplome za kandidate koji su stekli prethodno obrazovanje izvan Bosne i Hercegovine (original ili ovjerena kopija);
6. Izvod iz matične knjige rođenih i uvjerenje o državljanstvu, odnosno prva stranica pasoša za kandidate koji nisu državljani Bosne i Hercegovine (original ili ovjerena kopija);

7. Druge relevantne dokumente kojima dokazuje ispunjavanje općih i posebnih uvjeta iz ovog konkursa.

Prijave sa potrebnom dokumentacijom sa naznakom „ KONKURS ZA UPIS NA III (TREĆI) CIKLUS STUDIJA – DOKTORSKI STUDIJA NA UNIVERZITETU U SARAJEVU - FAKULTETU SPORTA I TJELESNOG ODGOJA” dostavljaju se lično na protokol fakulteta (svakim radnim danom od 10.00 do 16.00 sati) ili preporučenom poštom na adresu: Univerzitet u Sarajevu - Fakultet sporta i tjelesnog odgoja u Sarajevu, ul. Patriotske lige 41., 71 000 Sarajevo.

Nepotpune i neblagovremene prijave neće se uzimati u razmatranje.

**VII**

**Konkurs za upis na III (treći) ciklus studija - doktorski studij ostaje otvoren 15 (petnaest) dana od dana objavljivanja u dnevnom listu (sa mogućnošću produženja za još 15 petnaest dana).**

U provođenju konkursnog postupka Fakulteta sporta i tjelesnog odogoja u Sarajevu će u slučaju da je u 15 (petnaest) dana trajanja konkursa broj kvalificiranih kandidata za upis manji od predviđenog broja slobodnih mjesta za upis, produžiti trajanje konkursa za još 15 (petnaest) dana.

**VIII**

U slučaju da je broj prijavljenih kandidata veći od 30, izbor kandidata koji su stekli pravo za upis vrši se na osnovu rezultata postignutih na drugom ciklusu, integriranom studiju, specijalističkom studiju ili postdiplomskom prema prema predbolonjskom sistemu studiranja.

Preliminarnu rang-listu svih prijavljenih i primljenih kandidata Fakulteta sporta i tjelesnog odgoja u Sarajevu će objaviti na oglasnoj ploči i web stranici, nakon što je verificira nadležno tijelo Fakulteta najkasnije sedam dana nakon isteka roka za podnošenje prijava na konkurs.

Na objavljenu preliminarnu rang-listu kandidati imaju pravo prigovora u roku od pet dana od dana objave iste.

Na prigovor kandidata, nadležno tijelo Fakulteta sporta i tjelesnog odgoja u Sarajevu obavezno je donijeti odluku u roku od sedam dana i istu objaviti na oglasnoj ploči.

Konačni spisak upisanih studenata Fakulteta sporta i tjelesnog odgoja u Sarajevu će objaviti na web stranici i oglasnoj ploči najkasnije dva dana nakon isteka roka za donošenje odluke po izjavljenim prigovorima.

Upis primljenih kandidata izvršit će se najkasnije 7 dana prije početka nastave.

Nastava na III (trećem) ciklusu studija – doktorskom studiju na Fakulteta sporta i tjelesnog odgoja u Sarajevu će početi do kraja zimskog semestra u studijskoj 2023/2024. godini.

Sve dodatne informacije zainteresirani kandidati mogu dobiti u Službi za nastavu Fakulteta sporta i tjelesnog odogoja u Sarajevu i na broj telefona: +387 33 211-537.